28. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 393 της 10/18 Ιουν. 1975 (ΦΕΚ Α΄ 118) Περί εξαιρέσεως εκ της εποπτείας του Υπουργείου Οικονομικών του Νοσοκομείου Παίδων «Κλινική Παίδων Παναγιώτου και Αγλαΐας Παν. Κυριακού και οικογενείας Σπ. Αντωνιάδου». Έχοντες υπ’ όψει: 1)Τας διατάξεις: α)της από 7.8.1933 μυστικής διαθήκης της Αγλαΐας Π. Κυριακού, δημοσιευθείσης την 30.8.1933 υπό του Πρωτοδικείου Αθηνών, β)του υπ’ αριθ. 292/28.3.74 Π.Δ/τος (ΦΕΚ 109/23.4.1974 τ.Α΄), «περί εγκρίσεως καταστατικού διοικήσεως, διαχειρίσεως και λειτουργίας του ιδρύματος Νοσοκομείου Παίδων «Κλινική Παίδων Παναγιώτου και Αγλαΐας Παν. Κυριακού και οικογενείας Σπυρ. Αντωνιάδου», γ)του άρθρ. 97 παρ. 3 του Α.Ν. 2039/39 «περί τροποποιήσεως, συμπληρώσεως και κωδικοποιήσεως των νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών», ως συνεπληρώθη και ετροποποιήθη δια του Ν.Δ. 520/1941, 2)την υπ’ αριθ. 5/17.4.75 γνωμοδότησιν του Συμβουλίου Εθνικών Κληροδοτημάτων, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-1.Εξαιρούμεν εκ της κατά τας διατάξεις του Α.Ν. 2039/1939 (ανωτ. άριθ. 7) εποπτείας του Υπουργείου Οικονομικών, επί της διαχειρίσεώς του, το Νοσοκομείον Παίδων «Κλινική Παίδων Παναγιώτου και Αγλαΐας Παν. Κυριακού και οικογενείας Σπυρ. Αντωνιάδου», καθ’ όσον τούτο δεν συντηρείται, κυρίως εκ των πόρων της κληρονομίας, αλλ’ έξ ιδίων πόρων προερχομένων εκ της λειτουργίας του και εκ της κρατικής επιχορηγήσεως. 2.Η εποπτεία του Υπουργείου Οικονομικών, επί του ανωτέρω ιδρύματος, παραμένει επί θεμάτων διατηρήσεως ή επενδύσεως εις άλλα περιουσιακά στοιχεία της καταλειφθείσης δια της συστατικής πράξεως περιουσίας, ως και επί της εκκαθαρίσεως των κατά κληρονομίαν, κληροδοσίαν και δωρεάν καταλειπομένων άλλων περιουσιών και επί της διαχειρίσεως και διαθέσεως των προς εκτέλεσιν ειδικού κοινωφελούς σκοπού καταλειπομένων τοιούτων περιουσιών, ασκουμένη κατά τας διατάξεις του Α.Ν. 2039/1939. 3.Το ίδρυμα θα εξακολουθήση να διοικήται συμφώνως τη διαθήκη, ήτοι υπό του κατά τας διατάξεις ταύτης συγκροτουμένου και ανανεουμένου πενταμελούς Διοικητικού Συμβουλίου. 